Jusinamui mona enffcrue d±ga f±nua rafUe, 
(Ggnesis 1:1-25) 

Nano dofoconi Jusinamui mona finode. Daje 
facaise eniruena jiai finode. Enfferue nia buena 
raise eruaifiede. Tainiena ite. 

le mei Jusinamui raite: — Useredino mai 
iite. 

leconi useredino ite. Naimie erodatemo, 
naimiemona useredinodi mare. Useredinona jai 
jitiredinomona naimie eneno oni jonete. Useredino 
aremonana mamecidi jonega. Jitiredinodi naionana 
mamecidi jonega. 

le mei naimie raite: ■ — Taifodi jinui motomo 
iite jinui jiaie jinuimona eneno illena. 

Aqui ie isoi ite. Naimie taifo finode. 
Jinuimona jiaie jinuidi naimie eneno oni jonega. 
Taifo ahafebei dine jinui ite. Taifo afebei dine 
jinui jiai ite. Naimie naiemo erodatemo^ naimie- 
mona mare. Naimie taifo railla mamecidi monana 
jonega. Nanodirui ie emodo jai fuite. 

Ie mei naimie raite: — Mona taifo anamo 
jinuiniai danomo fo of ite. Saferedino baireite. 

Aqui ie isoi finode. Mona taifo anamo imaci 
illanomo jinuiniai danomo ofide. Ie meinoconi 
saferedino bairede. Jusinamui saferedino mamecidi 
eniruena jonega. Jinui danomo of ilia mamecidi 



monaillaina jonega. Naimie erodatemo, naimiemona 
mare. 

le mei raite: — Eniruemona raitiai comui. 
Riara ie ido diga comuite. Naga amena ie llisilla 
diga comuite. Nana jiaiforie amena comui. 

Aqui ie isoi comuitate. Eniruemona raitiai 
comuide. Riara ie ido diga comuide. Jusinamui 
erodatemo, naimiemona mare. Darui amani jai 
fuite. 

Ie mei naimie raite: — Monamo lligainorarue 
taifomo iite naionadinomona aremona eneno illena. 
Mona taifomo naie lligainorarue iite enirue 
lligaifiollena. 

Aqui ie isoi finode. Jitomana finode. 
Fivuina finode. Ucuduaina jiai finode, Enirue 
lligaifiollena monamo taifomo nairue jonete. 
Erodatemo^ naimiemona mare. lena jonia mei, jai 
naga amagarui fuite. 

Ie mei naimie raite: — Jinuimo ite 
ocainaiai aillue iite. Lliciai jiai ailluena 
iite. Enirue emododo iaicorede raniai iite. 

Aqui ie isoi finode. Naimie jinuimo ite 
ocainaiai finode. Jiaiforie jinuimo ite 
ocainaiaina finode. Jiaiforie lliciai finode. 
Nana jiaiforie iaicorede raniai finode. 
Erodatemo, naimiemona mare. 



Naimacimo marecinuai llote: — Uruiairi. 
Ailluena jebui. Nana monaillai ie jinuimo i. 
Enirue emodo iaicorede raniai ailluena jebui. 

lese illamona cinco digarui jai fuite. 

Ie mei raite: — Eniruemo ocainaiai comui. 
Nana jiaiforie ocainaiai comui. Enirue emododo 
jorocana jaide ocainaiai comui. 

Aqui ie isoi comuitate. Nana jiaiforie 
ocainaiai finode. Nana jiaiforie enirue emodo 
jorocana jaide ocainaiaina finode. Naimie 
erodatemo, naimiemona mare. 



Jusinamui ±lmana f±nua rafue, 
(GSnesis 1:26-2:24) 

Jusinamui raite: — iima cai isoi finoiticai 
ca± isoi eruaillena. 

Enirue ie imuicimona iimana finode. Naimie 
cajellena, Jusinamui iima dofomo jafaicina 
firaifiote. lemona iima jai cajede. Naimiedi AdSn, 
lena raitif aillena, iena sedallena, Jusinamui 
naimiena illimo jonete, Naie illi mameci Edgn. 

Naimiemo llote: — Nana illimo ite amenamona 
lliitiosa, iadedi daje amenamona llifieno. Naie 
amena marecinona uifiotade, Maraifiedicinona j±a± 
uifiotade. lemona llifieno. Iena o lliadedi uanai 
fiodaitiosa. 

Dane raite: — iima dama ia, maraifiede. 
Naimie canoraifiona finoiticue. 

Jusinamui nana ocaina jai finode. Nana 
iaicorede raniai jai finode. AdSnmo atide nie 
isoi naimaci mameciai jonellena. AdSn nana 
naimaci mameciaina jonete, iadedi dani nana 
naimaci AdSn ie canoraino naimie isoidena bainede. 

Ie jira Jusinamui naimiena eo initate. inia 
mei^ ie ciraigimona daofe ote. AdSn ciraiofemona 
rifiona finode. Ie mei AdSnmo nainainona fecade. 
Nainainona ciuanona, AdSn dinena raite: 

— Jadi , cue ciraifemona nainaifio ilia jira, 
cuemo jai duide. Nainaifio mamecidi rifio. — Rino 



ie inimo duilla jira, naie iima ie mona 

fainonocaite. Ie eina jiai fainonocaite. Ie 

aimo jai duide. Naie iaimaiai dajena jaid±a±maia±, 

Naie rino mamect Eva. Naie facaise 
iaimaiaidi taimtiai, iadedi meiruinediaimaiai . 

Jusinamui iaimaiaimo llote: — Uruiaina 
comuicana jai. Omoi iena guillena omoimo nana 
riara iticue. Nana ocainaiaimo, nana iaicorede 
raniaimo raitiai iticue naimaci guille. 

Aqua ie isoi finode. Jusinamui erodatemo, 
nana naimie finoca rana naimiemona eo mare. lese 
illamona seis digarui jai fuite. 

Jeacffcnona ia±maia± f±nua rafue. 
(Genesis 3:1-24) 

Jaiodi nana Jusinamui finoca ocaina baifemo 
eo uifiote. Taife jaio jeraimo jaillanona jaio 
Evamo jicanote: 

— dUanai Jusinamui ona llote nana illimo ite 
riaramona llifiena? 

Eva uai ote : — Illimo ite riara llisillana 
lliticoco, iadedi illi motomo ite amena llisillana 
Jusinamui cocomo llote: "Nai amena llisilla 
llifieno. Iena jetaneno. Omico lliadedi^ omico 
jetaiadedi, f iodaitomicosa" llote. 

Jaio uai ote: — Ua f iodaifieitiosa. Omico 
llilliruido omico abi uifiuana Jusinamui uifiote. 

- sifiamui isoi iitomico. Marecinona uinoitomico. 
jeacinona jiai uinoitomico. 

Naifiaino riara marena eruaillana ciode. Eo 
abina uinollena, riarana oiacade. le muidona nai 
riara ote. Llite. le inimo jiai fecade. Naimie 
naifiaino diga llite. Llilla mei, abi raise uifio- 
tiiaimaiai. Jai nagamaiai taimiiaina 
ciodiiaimaiai. le jira higuera railla amena ie 
ibeniaina tifodiiaimaiai iaimaiai abi jifollena. 
Nairui navuida naie iaimaiaidi illimo Jusinamui 
billana cacadiaimaiai. Naimiemona AdSn ie ai 
diga illimo ite amenaiai dinomo reiritiiaimatai . 



Jusinamui AdSnna uaidote: --£N±nomo itio? 
Naimie uai ote: --Ona cacadicue illimo. 
Cue taimiena jira^ jaciruiticue. Reiriticue. 

Jusinamui jicanote: — £Bu ona uifiotade ioca 
taimiedio? Cue ona rairuica amenamona jai llitio. 

AdSn dinena uai ote: ■ — cuemo fecaca rifio 
cuemo fecade. le jira lliticue. 

Jusinamui Evamo jicanote: — ^Bue nellena 
iena llitio? 

Eva uai ote: — Jaio cuena jifuia jira, iena 
lliticue. 

leconi jaiomo Jusinamui llote: — Ona duere 
finoiticue. Ona faitaiticue. jogobedo buicaida 
nana o ille dinori jaitio. Ona rifiona eoitaiticue. 
Rinona ona jiai enoitaiticue. uruiaina 
naifiaino uruiaina jaca enoitaiticue. Nainaifio 
uruiaina o uruiaina jaca enoitaiticue. ico 
jiairuido naifiaino jito ona fuidoite, iadedi nia 
o fuidonenia, naimiena duere finoitio. 

lese llote, iadedi taife ico fuidollena 
naite. Cristo duere sefuillena jiai naite. 

Evamo llote: — uruesia eo isiretaiticue. 
Isire jeiciritio o uruena. ini diga illana eo 
jitaitio. Naimie anamo iitio. 

Ad^nmo llote: --0 aina jai cacadio. Cue 
ona rairuica amenamona jai llitio. Naiena 
llifieno omo lloticue. O muidona enirue jai 

faidobide. lemona o ille dinori isire maijiamona 
guitio. Monaigi cuiraio diga o illimo comuite. 
Eniruemona ogao. Imuicimona ona finodicue. O 
fiodailla mei dane imuicina jaitio. 

Jusinamuidi igoimona iniroina finode naie 
iaimaiai iena. Finuanona iaimaiai abina jitade. 

Jusinamui raite: — Jadi , AdSn jai ca± 
isQibicaide. Marecinona jai uifiote. 
Marainedicinona jai uifiote. Naimiedi jaca 
itatalle amenamona nibai lliite. le mei jaca 
f iodaineite. 

^ Naiena finoi raillano, Jusinamuidi Edgn 
railla illimona ie a± diga naimiena jino orede . 
Naie illi uicomo ie jaienici jonete ie irofena 
isoide lloebi diga jiullena. lese jaca itatalle 
amena ie naiso sedade. 

